**Ministru kabineta noteikumu projekta “Noteikumi par valsts nodevu par apvienošanās izvērtēšanu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2016.gada 31.maijā ir izsludināti grozījumi Konkurences likumā, kuros ir ietverts pilnvarojums Ministru kabinetam noteikt kārtību, kādā maksājama valsts nodeva par apvienošanās izvērtēšanu, valsts nodevas apmēru, kā arī gadījumi, kad valsts nodeva netiek atmaksāta.2016.gada 5.janvārī ir izsludināti grozījumi likumā “Par nodokļiem un nodevām”, papildinot likuma 11.panta otro daļu ar 135.punktu, kas paredz noteikt jaunu valsts nodevu par Konkurences likumā noteikto apvienošanās izvērtēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts realizētās apvienošanās kontroles mērķis ir ierobežot tirgus koncentrāciju un aizsargāt konkurences struktūru tirgos, novēršot apvienošanos, kuras rezultātā varētu veidoties dominējošais stāvoklis vai būtiski samazināta konkurenci konkrētajā tirgū. Lai nodrošinātu valsts kontroli pār tirgus dalībnieku apvienošanos, Konkurences likums ir noteicis konkrētu apvienošanās pienākumu, kas atbilst likumā noteiktajiem kritērijiem, dalībniekiem iesniegt apvienošanās ziņojumu. Pēc apvienošanās ziņojuma saņemšanas Konkurences padome likumā noteiktajā termiņā izvērtē apvienošanos un ar lēmumu to atļauj, atļauj ar saistošiem noteikumiem, kuri novērš apvienošanās negatīvās sekas attiecībā uz konkurenci, vai aizliedz apvienošanos. Vienlaicīgi jāņem vērā, ka Konkurences padomei, lai izvērtētu apvienošanos, parasti ir nepieciešams iegūt papildus informāciju par konkrēto tirgu, jo ar apvienošanās ziņojumā ietvertās informācijas izvērtēšanu lēmuma pieņemšanai bieži vien nepietiek.Konkurences likums pašreiz neparedz nodevu par apvienošanās izvērtēšanu. Tā kā Konkurences padome tiek finansēta no valsts budžeta, apvienošanos izvērtēšanas izmaksas sedz visi nodokļu maksātāji, nevis tie, kas saņem pakalpojumu un no tā iegūst. Nodeva vai maksājums par apvienošanās izvērtēšanu šobrīd jau ir noteikta lielākajā daļā ES dalībvalstu: Bulgārijā (iestādes budžetā), Grieķijā, Itālijā (iestādes budžetā), Īrijā, Maltā, Nīderlandē, Slovākijā, Slovēnijā, Spānijā, Polijā, Portugālē, Rumānijā, Vācijā, Apvienotā karalistē, Ungārijā, t.sk. arī kaimiņvalstīs Igaunijā un Lietuvā. Attiecīgi izstrādātajos grozījumos Konkurences likumā (269/Lp12) ir paredzēts noteikt valsts nodevu par apvienošanās izvērtēšanu, lai daļēji segtu apvienošanās izvērtēšanas un iespējamās turpmākās uzraudzīšanas (saistošo noteikumu gadījumā) izmaksas, tādējādi nodrošinot, ka apvienošanās izvērtēšanas izmaksas sedz tie, kuru rīcība var ierobežot konkurenci un kas tieši saņem attiecīgo pakalpojumu.Noteikumu projektā ir paredzēts par saīsināto apvienošanās ziņojumu valsts nodevu noteikt 2000 *euro* apmērā. Šāds nodevas apmērs paredzēts arī gadījumos, kad apvienošanās neatbilst paziņošanas kritērijiem, tomēr ziņojums tiek iesniegts pēc Konkurences padomes prasības. Šādas tiesības Konkurences padomei paredzētas, ja, pirmkārt apvienojas konkurenti, otrkārt, to tirgus daļa ietekmētajā tirgū apvienošanās īstenošanas rezultātā pārsniedz 40% tirgus daļas slieksni un, treškārt, pastāv pamatotas aizdomas, ka apvienošanās rezultātā var rasties vai nostiprināties dominējošais stāvoklis vai var tikt būtiski samazināta konkurence (likumprojektā paredzētā Konkurences likuma 15.panta 2.1 daļa).Konkurences padomei ir tiesības pēc savas iniciatīvas nodrošināt apvienošanās valstisko kontroli arī tad, ja apvienošanās dalībnieki pretēji likuma prasībām nav iesnieguši apvienošanās ziņojumu. Apvienošanās izvērtēšanas valsts nodeva ir noteikta 4000 *euro* apmērā, ja apvienošanās dalībnieku kopējais apgrozījums iepriekšējā finanšu gadā Latvijas teritorijā ir bijis no 30 miljoniem *euro* līdz 80 miljoniem *euro* liels. Savukārt valsts nodevas apmērs 8000 *euro* apmērā ir paredzēts, ja apvienošanās dalībnieku kopējais apgrozījums iepriekšējā finanšu gadā Latvijas teritorijā ir pārsniedzis 80 miljonus *euro*. 2012.gadā Konkurences padome tika iesniegti 11 apvienošanās ziņojumi (pieņemti 10 lēmumi, kā arī viens lēmums par pārkāpumu, kas izpaužas, kā apvienošanās ziņojuma neiesniegšana). Atbilstoši plānotajam nodevas apmēram tas kopā nodrošinātu nodevas ~ 60 000 *euro* apmērā.2013.gadā Konkurences padomē tika iesniegti 16 apvienošanās ziņojumi. (pieņemti 20 lēmumi, no tiem 2 par pārkāpumu, kas izpaužas kā apvienošanās ziņojuma neiesniegšana, 1 par pārkāpuma lietas izpētes izbeigšanu, 1 par apvienošanās atļaujas termiņa pagarinājumu). Atbilstoši plānotajam nodevas apmēram tas kopā nodrošinātu nodevas ~70 000 *euro* apmērā.2014.gadā Konkurences padomē tika iesniegti 12 apvienošanās ziņojumi. (pieņemti 14 lēmumi, no tiem 1 par apvienošanās atļaujas saistošo noteikumu atcelšanu un 1 par apvienošanās atļaujas termiņa nepagarināšanu). Atbilstoši plānotajam nodevas apmēram tas kopā nodrošinātu nodevas ~50 000 *euro* apmērā.2015.gadā Konkurences padomē tika iesniegti 18 apvienošanās ziņojumi, no tiem 9 atbilstu nodevai 2000 *euro* apmērā (saīsinātie ziņojumi), 2 atbilstu nodevai 4000 *euro* apmērā, savukārt 7 apvienošanās atbilstu apvienošanās 8000 *euro* apmērā. Attiecīgi atbilstoši plānotajam nodevas apmēram tas kopā nodrošinātu nodevas ~82 000 *euro* apmērā.Atbilstoši Ministru kabineta komitejas 05.01.2015. sēdē (prot.Nr.1, 2.§) lemtajam, lai daļēji risinātu Eiropas Savienības Padomes Eiropas Semestra ietvaros 08.07.2014. apstiprināto rekomendāciju „Latvijas nacionālajai reformu programmai 2014” un „Latvijas stabilitātes programmai 2014” 5.punktā doto uzdevumu izpildi – nodrošināt lielāku Konkurences padomes institucionālo un finansiālo neatkarību, tika atbalstīts priekšlikums šajā likumprojektā paredzēto valsts nodevu par apvienošanās izvērtēšanu novirzīt Konkurences padomei, lai stiprinātu iestādes administratīvo kapacitāti. |
| 3. | Projekta izstrādē iesaistītās institūcijas | Ekonomikas ministrija, Konkurences padome.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**un administratīvo slogu |
| 1. | Sabiedrības mērķgrupas | Tirgus dalībnieki, kuriem saskaņā ar Konkurences likumā noteiktajām prasībām ir nepieciešams iesniegt Konkurences padomē apvienošanās ziņojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam paredzama nebūtiska ietekme uz tautsaimniecību, jo tas palielinās administratīvo slogu šauram tirgus dalībnieku lokam, kas nolēmuši apvienoties un uz kuriem attiecas apvienošanās ziņojuma iesniegšanas pienākums.Šiem tirgus dalībniekiem būs pienākums samaksāt valsts nodevu par apvienošanās izvērtēšanu, kur valsts nodevas apmērs tiks diferencēts pēc apvienošanos dalībnieku kopējā apgrozījuma. Personas savas tiesības varēs aizstāvēt normatīvajos aktos noteiktajā kārtībā. |
| 3. | Administratīvo izmaksu monetārs novērtējums | Grozījumi Konkurences likumā paredz ieviest valsts nodevu par apvienošanās izvērtēšanu. Nodevas apjoms plānots diferencēts atkarībā no apvienošanās nozīmības un ietekmes, t.i., atbilstoši apvienošanās iesaistīto tirgus dalībnieku apgrozījumam Latvijā. Attiecīgi, ja tiek iesniegts saīsinātais apvienošanās ziņojums, apvienošanās izvērtēšanas nodeva paredzēta 2000 *euro* apmērā, šāda summa paredzēta arī gadījumiem, kad apvienošanās neatbilst paziņošanas kritērijiem, tomēr ziņojums tiek iesniegts pēc Konkurences padomes lūguma. Apvienošanās izvērtēšanas nodeva paredzēta 4000 *euro* apmērā, ja apvienošanās dalībnieku kopējais apgrozījums iepriekšējā finanšu gadā Latvijas teritorijā ir no 30 miljoniem *euro* līdz 80 miljoniem *euro,* un 8000 *euro* apmērā, ja apvienošanās dalībnieku kopējais apgrozījums iepriekšējā finanšu gadā Latvijas teritorijā pārsniedz 80 miljonus *euro*.Nodevas pārskaitīšanas administratīvās izmaksas, izmantojot bankas pakalpojumus, nav uzskatāmas par nozīmīgām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | **25 000** | **60 000** | **60 000** | **60 000** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | **25 000** | **60 000** | **60 000** | **60 000** |
| 1.2. valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | **57 690**  | **57 690**  | **57 690**  |
| 2.1. valsts pamatbudžets | 0 | 0 | **57 690**  | **57 690**  | **57 690**  |
| 2.2. valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **25 000** | **2 310** | **2 310** | **2 310** |
| 3.1. valsts pamatbudžets | 0 | **25 000** | **2 310** | **2 310** | **2 310** |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
| 5. Precizēta finansiālā ietekme: |  | **25 000** | **2 310** | **2 310** | **2 310** |
| 5.1. valsts pamatbudžets | **25 000** | **2 310** | **2 310** | **2 310** |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Grozījumi Konkurences likumā un likumā “Par nodokļiem un nodevām” paredz noteikt valsts nodevu par apvienošanās izvērtēšanu no 2016.gada 15.jūnija.Precīza ietekme uz valsts budžetu nav nosakāma, jo apvienošanās skaits un tā pieaugums vai samazinājums nav precīzi prognozējams un ir lielā mērā saistīts ar valsts ekonomisko attīstību. Tomēr uzskatāms, ka līdz ar ekonomiskās situācijas uzlabošanos un straujāku attīstību paziņojamo apvienošanos skaitam ir tendence pieaugt. Nodevas apjoms plānots diferencēts atbilstoši apvienošanās iesaistīto tirgus dalībnieku apgrozījumam Latvijā. Attiecīgi, ja tiek iesniegts saīsinātais apvienošanās ziņojums, nodeva paredzēta 2000 *euro* apmērā, šāda summa paredzēta arī gadījumiem, kad apvienošanās neatbilst paziņošanas kritērijiem, tomēr ziņojums tiek iesniegts pēc Konkurences padomes lūguma. Apvienošanās izvērtēšanas nodeva paredzēta 4000 *euro* apmērā, ja apvienošanās dalībnieku kopējais apgrozījums iepriekšējā finanšu gadā Latvijas teritorijā no 30 miljoniem *euro* līdz 80 miljoniem *euro,* un 8000 *euro* apmērā,  ja apvienošanās dalībnieku kopējais apgrozījums iepriekšējā finanšu gadā Latvijas teritorijā pārsniedz 80 miljonus *euro*.Attiecīgi prognozējams, ka 2016.gadā varētu tikt paziņotas trīs apvienošanās, kuru nodeva būtu 2000 *euro*, trīs apvienošanās, kuru nodeva būtu 4000 *euro*, un piecas apvienošanās, kuru nodeva būtu 8000 *euro*, kā rezultātā kopējā nodevu summa veidotu  58 tūkst. *euro*. Vienlaikus, ņemot vērā, ka valsts nodeva 2016.gadā tiks piemērota tikai sākot no š.g. 16.jūnija, prognozējamā ieturētā nodevu summa varētu veidot 25 tūkst. *euro*. Savukārt 2017.gadā apvienošanās skaits varētu palielināties vēl par vienu apvienošanos, kuras nodeva būtu 2000 *euro* apmērā. Attiecīgi 2017. gadā kopējā ieturētā nodevu summa varētu sasniegt 60 tūkst. *euro* un prognozējams, ka šāda nodevas summa varētu tikt ieturēta arī 2018. un 2019.gadā.**Finansējums daļējai Konkurences padomes administratīvās kapacitātes stiprināšanai sākot no 2017.gada –57 690 *euro***Atalgojuma palielināšana KP izpilddirekcijas darbiniekiem:Lai stiprinātu iestādes kapacitāti, ņemot vērā, ka pašlaik iespējamā Konkurences padomes darbinieku atlīdzība nav pietiekoša, lai ilgākā termiņā noturētu darbiniekus, nepieciešams tuvināt 23 KP Izpilddirekcijas darbinieku pašreizējo atalgojuma līmeni  normatīvajos aktos noteiktajam maksimālajam mēnešalgas amplitūdai. Atlīdzības paaugstināšanas lielums aprēķināts 83 % apmērā no starpības starp normatīvajos aktos noteikto maksimālo mēnešalgu un faktisko mēnešalgu konkrētajām amata vietām, attiecīgi mēnešalgas pieaugumam, nesasniedzot minētajiem amatiem pieļaujamo maksimālo mēnešalgu diapazona ietvaros. Augstākminētā rezultātā konkrētām amata vietām atlīdzības paaugstinājums procentuāli noteikts individuāli un tiek aprēķināts sekojoši:Atlīdzības paaugstināšana 23 darbiniekiem – 48 010 EUR:* **26.3 saime, V līmenis, 12.mēnešalgu grupa** (3 amata vietas)

Atalgojums (3 amata vietas, 26.3 saime, V līmenis, 12.mēnešalgu grupa): 1500 EUR x 8,13%x 12 mēn. x 3 = 4390 EURValsts sociālās apdrošināšanas iemaksas: 23,59% x 4390 EUR = 1036 EUR* **26.3. saime, IV līmenis, 11.mēnešalgu grupa** (2 amata vietas)

Atalgojums (2 amata vietas, 26.3 saime, IV līmenis, 11.mēnešalgu grupa): 1210 EUR x 11,79% x 12 mēn. x 2 = 3424 EURValsts sociālās apdrošināšanas iemaksas: 23,59% x 3424 EUR = 808 EUR* **26.3. saime, IV līmenis, 11.mēnešalgu grupa** (6 amata vietas)

Atalgojums (6 amata vietas, 26.3 saime, IV līmenis, 11.mēnešalgu grupa): 1310 EUR x 4,56% x 12 mēn. x 6 = 4301 EURValsts sociālās apdrošināšanas iemaksas: 23,59% x 4301 EUR = 1014 EUR* **26.3. saime, IV līmenis, 11.mēnešalgu grupa** (2 amata vietas)

Atalgojums (2 amata vietas, 26.3 saime, IV līmenis, 11.mēnešalgu grupa): 1140 EUR x 17,62% x 12 mēn. x 2 = 4820 EURValsts sociālās apdrošināšanas iemaksas: 23,59% x 4820 EUR = 1137 EUR* **26.3. saime, IV līmenis, 11.mēnešalgu grupa** (1 amata vieta)

Atalgojums (1 amata vieta, 26.3 saime, IV līmenis, 11.mēnešalgu grupa): 1050 EUR x 26,25% x 12 mēn. x 1 = 3308 EURValsts sociālās apdrošināšanas iemaksas: 23,59% x 3308 EUR = 780 EUR* **26.3. saime, IIIA līmenis, 9.mēnešalgu grupa** (5 amata vietas)

Atalgojums (5 amata vietas, 26.3 saime, III līmenis, 9.mēnešalgu grupa): 756 EUR x 26,13% x 12 mēn. x 5 = 11853 EURValsts sociālās apdrošināšanas iemaksas: 23,59% x 11853 EUR = 2796 EUR* **21 saime, IV līmenis, 11.mēnešalgu grupa** (1 amata vieta)

Atalgojums (1 amata vieta, 21 saime, IV līmenis, 11.mēnešalgu grupa): 1310 EUR x 4,56% x 12 mēn. x 1 = 717 EURValsts sociālās apdrošināšanas iemaksas: 23,59% x 717 EUR = 169 EUR* **21 saime, IV līmenis, 11.mēnešalgu grupa** (1 amata vieta)

Atalgojums (1 amata vieta, 21 saime, IV līmenis, 11.mēnešalgu grupa): 1140 EUR x 17,62% x 12 mēn. x 1 = 2410 EURValsts sociālās apdrošināšanas iemaksas: 23,59% x 2410 EUR = 567 EUR* **21 saime, III līmenis, 10.mēnešalgu grupa** (1 amata vieta)

Atalgojums (1 amata vieta, 21 saime, III līmenis, 10.mēnešalgu grupa): 1090 EUR x 6,39% x 12 mēn. x 1 = 836 EURValsts sociālās apdrošināšanas iemaksas: 23,59% x 836 EUR = 197 EUR* **21 saime, III līmenis, 10.mēnešalgu grupa** (1 amata vieta)

Atalgojums (1 amata vieta, 21 saime, III līmenis, 10.mēnešalgu grupa): 894 EUR x 26,00% x 12 mēn. x 1 = 2789 EURValsts sociālās apdrošināšanas iemaksas: 23,59% x 2789 EUR = 658 EURPētījumu veikšanai apvienošanās jomā – EUR 8500 (preces un pakalpojumi)Papildus finansējums nepieciešams arī vismaz divu pētījumu veikšanai apvienošanās jomā katru gadu (viena patērētāju un/vai tirgus dalībnieku aptauja saistībā ar aktuālu izvērtēšanā esošu apvienošanās lietu par konkrēto tirgu un preču aizvietojamību; otrs – par apvienošanās ietekmi uz konkurenci noteiktu laiku pēc apvienošanās). Pētījumus nepieciešams veikt, lai nodrošinātu precīzāku informāciju par situāciju tirgū, kas ļautu pieņemt konkrētiem apstākļiem piemērotāko lēmumu, novēršot apvienošanās negatīvas sekas konkurencei). Tāpat pēc OECD ieteikuma nepieciešams veikt pētījumus par jau pieņemto apvienošanās lēmumu ietekmi uz tirgus apstākļiem un konkurenci, kas nākotnē nodrošinātu efektīvāku risinājumu izvēli, piemēram, izvēloties piemērotākos un efektīvākos saistošos noteikumus.Divi pētījumi apvienošanās jomā EUR 3000 (aptauja aktuālā apvienošanās lietā)  + EUR 5500 (Pētījums par apvienošanās lēmuma ietekmi uz konkurenci) =EUR 8500Komandējums uz Eiropas konkurences tīkla  (ECN) apvienošanās apakšgrupas sanāksmēm- EUR 1180,00Komandējums papildus vienam ekspertam uz Eiropas konkurences tīkla  (ECN) apvienošanās apakšgrupas sanāksmēm 2x gadā: (dienas nauda EUR 40,00 x 2 dienas; viesnīca (EUR 150x2) un transports (lidmašīna-2 braucieni: EUR 400,00x2) = EUR 1180 |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija | Jautājums par valsts budžeta Ekonomikas ministrijas izdevumu palielināšanu tiks iesniegts kā jaunā politikas iniciatīva izskatīšanai Ministru kabinetā   likumprojekta “Par valsts budžetu 2017. gadam” un likumprojekta “Par vidēja termiņa budžeta ietvaru 2017., 2018. un 2019. gadam” sagatavošanas procesā kopā ar citu ministriju iesniegtajiem jauno politiku pieteikumiem. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektu pakete (grozījumi Konkurences likumā un likumā “Par nodokļiem un nodevām”), ar kuru ir paredzēts ieviest arī valsts nodevu par apvienošanās izvērtēšanu, jau 2012.gada martā tika nosūtīta viedokļa sniegšanai Latvijas Darba devēju konfederācijai (LDDK), Latvijas Informācijas un komunikācijas tehnoloģijas asociācijai, Latvijas Komercbanku asociācijai, Latvijas Pārtikas tirgotāju asociācijai, Latvijas Tirdzniecības un rūpniecības kamerai (LTRK), Latvijas Tirgotāju asociācijai, Latvijas Zvērinātu advokātu padomei, Nacionālai trīspusējās sadarbības padomei, Patērētāju interešu aizstāvības asociācijai, kā arī atsevišķiem zvērinātu advokātu birojiem, kas specializējas konkurences tiesībās. Turpmāka sabiedrības informēšana tika nodrošināta likumprojektu paketes saskaņošanas ietvaros pēc izsludināšanas Valsts sekretāru sanāksmē.Lai stiprinātu sabiedrības līdzdalības iespējas, 2 nedēļas pirms Noteikumu projekta izsludināšanas Valsts sekretāru sanāksmē tās teksts tika publicēts Ekonomikas ministrijas mājas lapā. |
| 2. | Sabiedrības līdzdalība projekta izstrādē  | Par Ekonomikas ministrijas mājas lapā publicēto Noteikumu projektu līdz 01.02.2016. sabiedrības viedoklis netika pausts. Pēc Noteikumu projekta izsludināšanas Valsts sekretāru sanāksmē, sabiedrības turpmāka līdzdalība tika nodrošināta atbilstoši Ministru kabineta kārtības rullī noteiktajai kārtībai.Pēc Noteikumu projekta izsludināšanas Valsts sekretāru sanāksmē tika saņemti iebildumi no Finanšu ministrijas, Tieslietu ministrijas un Valsts kancelejas. 2016.gada 30.maijā Noteikumu projekts un tā anotācija tika izsūtīti 5 (piecu) darba dienu elektroniskai saskaņošanai. Iebildumi netika saņemti.Noteikumu projekts ir saskaņots ar Tieslietu ministriju, Finanšu ministriju, Valsts kanceleju, Latvijas Darba devēju konfederāciju un Latvijas Tirdzniecības un Rūpniecības kameru. |
| 3. | Sabiedrības līdzdalības rezultāti  | Par Ekonomikas ministrijas mājas lapā publicēto Noteikumu projektu līdz 01.02.2016. sabiedrības viedoklis netika pausts.  |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Konkurences padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes institucionālo struktūru. Jaunas institūcijas netiek izveidotas, likvidētas vai reorganizētas, kā arī Likumprojekts neietekmē institūciju cilvēkresursus. |
| 3. | Cita informācija | Projekts nodrošinās efektīvu Konkurences padomes funkciju izpildi. |

*Anotācijas IV un V sadaļa – projekts šīs jomas neskar.*

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Vīza: valsts sekretārs J.Stinka

06.06.2016 09:40

2505

I.Eglītis

67013236, Intars.Eglitis@em.gov.lv

A. Ševčuks

67013230, Arturs.Sevcuks@em.gov.lv